Osnovna škola Banova Jaruga

Stjepana Radića 118

44321 Banova Jaruga

**Elementi i mjerila praćenja, provjeravanja i ocjenjivanja učenika u nastavi katoličkog vjeronauka**

Vjeroučitelji: Alen Jakobović i San-Marko Klarić

Školska godina 2018./2019.

*Program katoličkog vjeronauka u osnovnoj školi* propisuje vrednovanje postignutih rezultata u vjeronauku u osnovnoj školi. Vrednovanje se odnosi na procese praćenja, vrednovanja, provjere i ocjenjivanje postignutih ciljeva učenika, zadataka i rezultata njihova učenja, odnosno odgoja i obrazovanja. Vrednovanje je također kritička prosudba vjeroučiteljeva vlastita rada. Ocjenjivanje se može ostvariti na različite načine: općom ocjenom, po pojedinim vidovima složenog procesa učenja, opisnom i brojčanom ocjenom u različitim aspektima praćenja i ocjenjivanja: znanje, zalaganje, stvaralačko izražavanje i kultura međusobnoga komuniciranja.

1. **Znanje** – poznavanje činjenica i programskih sadržaja na spoznajno-informacijskoj, doživljajno-iskustvenoj i djelatno-iskustvenoj razini;
2. **Stvaralačko izražavanje** – usmeno, pismeno, likovno, scensko, glazbeno, audiovizualno i dr., u kojem posebnu pozornost treba posvetiti vrednovanju individualnih posebnosti pojedinih učenika;
3. **Zalaganje** – interes, motiviranost, marljivost, inicijativnost, aktivnost i dr., u čemu treba posebno uočiti individualne posebnosti pojedinih učenika kako bi se povećao i produbio njihov interes, motivacija i marljivost. Budući da vjera najbolje „uči“ kada se svakodnevno živi osobnim svjedočanstvom i angažmanom u različitim oblicima kršćanskog djelovanja i solidarnosti, treba također uzeti u obzir i njihovo sudioništvo i zalaganje u djelima dobra, kao stanovitoga vida promicanja općeg dobra u zajednici, te zalaganje u izvannastavnim aktivnostima;
4. **Kultura međusobnoga komuniciranja** – imajući na umu da je riječ o odnosu kako prema vjeroučitelju, tako i prema svim sudionicima vjeronaučnog susreta, tj. o kulturi koja istodobno uključuje finoću, pažnju i poštovanje u međusobnim odnosima te autentičnost, slobodu i kreativnost s obzirom na iskazivanje vlastite osobnosti.

**Kriteriji za elemente ocjenjivanja**

|  |
| --- |
| **ZNANJE** |
| ODLIČAN (5) | Učenik je potpuno usvojio teme i sadržaje propisane planom i programom, koja reproducira i stvaralački ga primjenjuje. Naučeno primjenjuje s puno detalja. Učenik sam sebe usmjerava, svoje znanje primjenjuje u pisanom i usmenom izražavanju, bez pomoći nastavnika. |
| VRLO DOBAR (4) | Učenik je vrlo dobro usvojio teme i sadržaje propisane planom i programom, zna primjenjivati usvojeno znanje uz malu pomoć nastavnika. Ima samoinicijativu i dobro se snalazi u opširnosti sadržaja. Svoje znanje primjenjuje u pismenom i usmenom izražavanju uz mali poticaj nastavnika. |
| DOBAR (3) | Učenik je teme i sadržaje propisane planom i programom većinom usvojio. Dobro poznaje sadržaj, ali ga ne zna primijeniti bez pomoći nastavnika. Uz više ustrajnijeg i samostalnijega rada može postići i bolje rezultate. |
| DOVOLJAN (2) | Učenik je samo djelomice usvojio teme i sadržaje propisane planom i programom. Slabo prati i reproducira obrađeni sadržaj. Nastavnik puno pomaže, postavlja potpitanja. |
| NEDOVOLJAN (1) | Učenik nije usvojio obrađeni sadržaj, ne prati, ne reproducira i ne primjenjuje obrađene teme i sadržaje. Ne pomaže ne nastavnikova pomoć. |

|  |
| --- |
| **STVARALAČKO IZRAŽAVANJE** |
| ODLIČAN (5) | Vrlo razvijena sposobnost slušanja, govora, uspoređivanja. Učenik pokazuje samostalnost u izražavanju novih pojava unutar obrađenih sadržaja. Posjeduje osjetljivost i otvorenost za transcendentno, izrazito kreativan i komunikativan, te se veoma maštovito likovno, pisano i scenski izražava. Ističe se u različitim oblicima stvaralaštva. Uredna bilježnica i radna bilježnica. |
| VRLO DOBAR (4) | Učenik ima razvijenu sposobnost slušanja, govora, uspoređivanja, redovito traži izazov, dobro uočava i otkriva nove situacije unutar određenog sadržaja, uz manju pomoć nastavnika. Učenik je kreativan i komunikativan, ima sposobnosti za likovno, pisano i scensko izražavanje. Uredna bilježnica i radna bilježnica. |
| DOBAR (3) | Kod učenika uglavnom razvijena sposobnost slušanja, govora, uspoređivanja. Uočava, otkriva nove situacije unutar obrađenog sadržaja te taj sadržaj može interpretirati jedino uz pomoć nastavnika. Zalaže se prema svojim mogućnostima u različitim oblicima stvaralačkog izražavanja. Bilježnica i radna bilježnica može biti puno bolja. |
| DOVOLJAN (2) | Kod učenika djelomice razvijene sposobnosti uspoređivanja, razlikovanja, govora, slušanja, unutar obrađenog sadržaja. Veoma teško i samo uz pomoć nastavnika može interpretirati biblijski i drugi sadržaj. Nemaštovit u pisanom, usmenom, glazbenom, scenskom, molitvenom i likovnom izražavanju. Često odbija nastavničku pomoć. Često nema bilježnicu i radnu bilježnicu. |
| NEDOVOLJAN (1) | Nema razvijene sposobnosti uspoređivanja, razlikovanja, govora, slušanja. Ni uz pomoć nastavnika ne može interpretirati biblijski i drugi sadržaj. Ne želi niti pismeno, usmeno, glazbeno, scenski, molitveno i likovno se izražavati. Nema bilježnicu i radnu bilježnicu. |

|  |
| --- |
| **ZALAGANJE** |
| ODLIČAN (5) | Učenik je motiviran i pažljiv neovisno o sadržaju. Često i aktivno surađuje tijekom nastavnog procesa, često nudeći odgovore i aktivnosti vezane uz rad. Uvijek spreman odraditi svaki oblik rada, potičući druge na što bolji rad i obradu zadataka. |
| VRLO DOBAR (4) | Učenik dosta dobro sudjeluje u različitim aktivnostima vezanim uz rad. Često je aktivan u radu te se različito stvaralački izražava. Potiče druge na rad, predlažući različite oblike rada i rješenja zadataka. Temeljit je i uporan u promišljanju težih problema, što mu uz učiteljevu pomoć i uspijeva. |
| DOBAR (3) | Učenik je povremeno aktivan u radu, te povremeno sudjeluje u aktivnostima vezanim uz rad. Samo ponekad nudi odgovore, te mu je često potreban poticaj drugih. Aktivno se uključuje na zahtjev nastavnika.  |
| DOVOLJAN (2) | Učenik rijetko surađuje tijekom nastavnog procesa, rijetko nudi odgovore i aktivnost vezane uz rad. Gotovo nikada nije spreman odraditi oblike rada, te ne potiče druge na bolji rad i izradu zadataka. Prihvaća pomoć, ali ju ne traži.  |
| NEDOVOLJAN (1) | Učenik nikada ne surađuje tijekom nastavnog procesa, te nikada ne nudi odgovore i način obrade različitih aktivnosti. Nikada nije spreman sebe i druge potaknuti na rad i aktivno sudjelovanje u nastavi. Učenik je najčešće odsutan duhom i ne prati nastavu. Povremeno prepisuje od drugih i često svjesno ometa rad drugih učenika.  |

|  |
| --- |
| **KULTURA MEĐUSOBNOGA KOMUNICIRANJA** |
| ODLIČAN (5) | Učenik izvrsno surađuje s ostalim učenicima i nastavnikom. Aktivno sudjeluje u nastavnom procesu, zainteresiran za rad, traži izazove, pažljivo sluša, ljubazan prema drugima. Uzornim ponašanjem veoma pozitivno djeluje na ostale učenike. Otvoren za suradnju, razgovor i razumijevanje. Ponašanjem prati svoj usmeni izričaj. |
| VRLO DOBAR (4) | Učenik vrlo dobro surađuje s ostalim učenicima i nastavnikom. Na satu aktivan, ima razvijene sposobnosti slušanja, razgovora, suradnje i pomaganja drugima. Uzorno se vlada na satu. Učenik svoje govorne poruke uglavnom spretno oblikuje u skladu s naučenim i integriranim u svoju osobnost.  |
| DOBAR (3) | Učenik povremeno ostvaruje suradnju s drugim učenicima i nastavnikom. Učenik na veliki poticaj nastavnika sudjeluje u razrednim raspravama. Ponekad ometa zajednički rad drugih učenika i nastavnika. Komuniciranje i ponašanje učenika je na prosječnoj razini. U usmenom izričaju i ponašanju pojavljuju se elementi koji nisu u duhu integriranog znanja. Na poticaj učenik je voljan mijenjati se.  |
| DOVOLJAN (2) | Učenik gotovo uopće ne ostvaruje suradnju s drugim učenicima i nastavnikom. Učenika treba poticati na pozitivnu verbalnu komunikaciju, često ometa rad, nepristojno se ponaša. U komuniciranju i ophođenju učenika vrlo često se pojavljuju elementi koji nisu u duhu usvojenog integriranog znanja, npr. neprimjereni izrazi. Učenik teško prihvaća poticaj. |
| NEDOVOLJAN (1) | Učenik ne ostvaruje nikakvu suradnju s drugim učenicima i nastavnikom. Ni uz pomoć nastavnika ne sudjeluje u nastavnom procesu. Često ometa komunikaciju u razredu. Nepristojno se ponaša, prijeti, potiče druge na neposluh. Učenik u ophođenju i komunikaciji neizostavno koristi elemente koji nisu u duhu vjeronaučnog predmeta. Ne pomaže ni nastavnikom poticaj.  |